เอเบร์ บาเนกา

เอเบร์ มักซิมิเลียโน ดาบิด บาเนกา (; เกิด 29 มิถุนายน ค.ศ. 1988) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้กับนีเวลล์ส โอลด์ บอยส์

สโมสรอาชีพ
โบกายูนิออร์ส
บาเนกาเกิดที่โรซาริโอ รัฐซานตาเฟ จากนั้นได้ลงเล่นในชุดเยาวชนของโบกายูนิออร์สและสามารถลงเล่นในทีมชุดใหญ่ของทีมได้เมื่ออายุ 18 ปี

เขาลงเล่นเกมอาชีพนัดแรกในนัดที่ชนะแบนฟิลด์ 4–0 เมื่อวันที่ 10 กุมภาพันธ์ 2007 จากนั้นในวันที่ 1 เมษายน เขาได้รับการลุกขึ้นปรบมือแสดงความชื่นชมจากคนดูในขณะที่ถูกเปลี่ยนตัวออกจากสนาม
บาเลนเซีย
เมื่อวันที่ 5 มกราคม 2008 บาเนกาเซ็นสัญญากับบาเลนเซียเป็นเวลา 5 ปีครึ่ง โดยมีค่าตัว 20 ล้านยูโร เขาลงเล่นนัดแรกให้กับทีมในนัดที่แพ้อัตเลติโกมาดริด 0–1 หลังจากถูกเปลี่ยนตัวลงมาในช่วงครึ่งเวลาหลัง

บาเนกาถูกยืมตัวไปเล่นให้กับอัตเลติโกมาดริดในฤดูกาล 2008–09 และได้ลงเล่นนัดแรกให้กับทีมโดยลงในฐานะตัวสำรองในนัดที่ชนะเปเอสเฟ 3–0 ในรอบแบ่งกลุ่มรายการยูฟ่าแชมเปียนส์ลีก

หลังจากหมดสัญญายืมตัวที่อัตเลติโกมาดริด บาเนกากำลังจะได้ย้ายไปร่วมทีมเอฟเวอร์ตัน แต่เกิดปัญหาเกี่ยวกับวีซ่าทำให้ไม่สามารถย้ายทีมได้ ต่อมาในฤดูกาล 2009–10 ในนัดเปิดสนามที่พบกับเซบิยา เขาทำแอสซิสต์ 2 ลูกให้กับบาเลนเซียในนัดนั้น จากนั้นในวันที่ 17 มกราคม 2010 เขาสามารถทำประตูแรกในการลงเล่นกับทีมได้ในนัดที่ชนะบิยาร์เรอัล 4–1

บาเนกาลงเล่น 28 นัดในฤดูกาล 2010–11 และในฤดูกาลนั้นบาเลนเซียจบในอันดับที่สามและผ่านเข้าไปเล่นในยูฟ่าแชมเปียนส์ลีก ต่อมาในวันที่ 31 มกราคม 2014 บาเนกาถูกยืมตัวไปร่วมทีมนิวเวลส์โอลด์บอยส์จนจบฤดูกาล
เซบิยา
เมื่อวันที่ 19 สิงหาคม 2014 บาเนกาย้ายมายังเซบิยาโดยไม่เปิดเผยค่าตัว โดยเขาตัดสินใจย้ายทีมเนื่องจากผู้จัดการทีมอูไน เอเมรีซึ่งเคยคุมทีมบาเลนเซียที่เขาเคยอยู่ เขาได้ลงเล่นนัดแรกในสี่วันถัดมาโดยถูกเปลี่ยนตัวลงไปแทนอะเล็ช บิดัลในช่วง 20 นาทีสุดท้ายในนัดที่เสมอบาเลนเซีย 1–1

ในวันที่ 27 พฤษภาคม 2015 บาเนกาลงเล่นเป็นตัวจริงในนัดชิงชนะเลิศ ยูฟ่ายูโรปาลีก 2015ที่ชนะดนีปรอ 3–2 และเขายังได้รางวัลผู้เล่นยอดเยี่ยมประจำเกมในนัดนั้น จากนั้นในยูฟ่าซูเปอร์คัพ 2015 บาเนกาเป็นผู้เล่นที่สามารถทำประตูได้เร็วที่สุดในประวัติศาสตร์ของการแข่งขันแต่สุดท้ายทีมของเขาแพ้ให้กับบาร์เซโลนา 4–5

ในฤดูกาล 2015–16 บาเนกาทำได้ 9 ประตูในการลงเล่น 46 นัด และเขาลงเล่นครบทั้ง 90 นาทีในยูฟ่ายูโรปาลีก นัดชิงชนะเลิศ ที่ชนะลิเวอร์พูล 3–1 บาเนกาลงเล่นนัดสุดท้ายให้กับทีมในนัดชิงชนะเลิศ โกปาเดลเรย์ 2016 ซึ่งเขาถูกไล่ออกในนาทีที่ 90 และสุดท้ายแพ้บาร์เซโลนา 0–2
อินเตอร์มิลาน
วันที่ 16 พฤษภาคม 2016 มีการประกาศว่าบาเนกาได้เซ็นสัญญากับอินเตอร์มิลานโดยไม่มีค่าตัวและย้ายอย่างเป็นทางการในวันที่ 1 กรกฎาคม มีการแถลงเปิดตัวบาเนกาในวันที่ 12 สิงหาคม โดยเขาสวมเสื้อหมายเลข 19

บาเนกาลงเล่นนัดแรกในเซเรียอา เมื่อวันที่ 21 สิงหาคม 2016 โดยลงเป็นตัวจริงและเล่นเป็นเวลา 70 นาทีในนัดที่แพ้เวโรนา 0–2 และในวันที่ 11 กันยายน เขาจ่ายบอลให้เมาโร อิการ์ดิทำประตูชนะเปสการา และเป็น 3 คะแนนแรกของทีมในฤดูกาล ในวันที่ 12 มีนาคม 2017 เขาทำแฮท-ทริคส์แรกในอาชีพในเกมที่ชนะอาตาลันตา 7–1

จากนั้นในวันที่ 27 มิถุนายน 2017 บาเนกาย้ายกลับไปยังเซบิยา และเขาถูกไล่ออกทันทีหลังจากลงเล่นในนัดแรก
อัลชาบับ
เดือนมกราคม 2020 มีการประกาศว่าบาเนกาจะย้ายไปอัลชาบับในซาอุดีโปรเฟสชันนัลลีกหลังการแข่งขันยูฟ่ายูโรปาลีกเสร็จสิ้น

การเล่นทีมชาติ
บาเนกาถูกเลือกไปเล่นให้กับทีมชาติอาร์เจนตินารุ่นอายุไม่เกิน 23 ปีร่วมกับเซร์ฆิโอ อาเกวโรในการแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดาและได้ลงเล่นในการแข่งขันทุกนัด จนกระทั่งสามารถชนะเลิศในรายการนี้ได้ จากนั้นในวันที่ 6 กุมภาพันธ์ 2008 เขาลงเล่นให้ทีมชาติชุดใหญ่ครั้งแรกในเกมกระชับมิตรที่ชนะกัวเตมาลา 5–0 และในปีเดียวกันเขาร่วมกับทีมชาติชุดโอลิมปิกแข่งขันในโอลิมปิกฤดูร้อนและสามารถชนะเลิศเหรียญทองมาได้ บาเนกาเข้าร่วมการแข่งขันโกปาอาเมริกา 2015 โดยอยู่ในทีมในนัดแรกของทีมที่พบกับปารากวัย และเขาเป็นหนึ่งในสองผู้เล่นที่พลาดในการดวลลูกโทษในนัดชิงชนะเลิศที่แพ้ให้กับชิลี 1–4 บาเนกามีรายชื่อในการแข่งขันฟุตบอลโลก 2018 เขาลงเล่นในฟุตบอลโลกเป็นครั้งแรกเมื่อวันที่ 16 มิถุนายน เขาลงเล่นเป็นเวลา 36 นาทีในนัดที่เสมอกับไอซ์แลนด์ 1–1 โดยเปลี่ยนตัวลงไปแทนลูกัส บิเกลีย

สถิติอาชีพ
สโมสร

สโมสรฤดูกาลลีกฟุตบอลถ้วยทวีปรายการอื่นรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูโบกายูนิออร์ส2006–07ปริเมราดิบิซิออน140–140–2802007–08140––20160รวม280–14020440บาเลนเซีย2007–08ลาลิกา1202000–140อัตเลติโกมาดริด2008–092414030–311บาเลนเซีย2009–103622090–4722010–112822140–3432011–121308140–2512012–132946050–4042013–141510010–161รวม (บาเลนเซีย)1339202230–17611เซบิยา2013–14ลาลิกา1310060–1912014–1534330120004932015–162556113211459อินเตอร์มิลาน2016–17เซเรียอา2861040–336เซบิยา2017–18ลาลิกา31381111–5052018–1932350135105182019–203333070–433รวม (เซบิยา)155172525682123828อัลชาบับ2020–21ซาอุดีโปรเฟสชันนัลลีก5200––52รวมทั้งหมด3863650410684154649
ทีมชาติ

ทีมชาติปีลงเล่นประตูอาร์เจนตินา200820200900201030201190201200201310220142120151202016131201781201861รวม656
ประตูในนามทีมชาติ
 (ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่บาเนกาทำประตูได้)

ประตูที่วันที่สนามคู่แข่งคะแนนผลรายการแข่งขัน126 มีนาคม 2013สนามกีฬาเฮอร์นันโด ไซเลส, ลาปาซ, โบลิเวีย1–11–1ฟุตบอลโลก 2014 รอบคัดเลือก214 สิงหาคม 2013สตาดีโอโอลิมปีโก โรม, อิตาลี2–02–1กระชับมิตร314 ตุลาคม 2014สนามกีฬาฮ่องกง ฮ่องกง1–07–047 มิถุนายน 2016สนามกีฬาเลวีส์ ซานตาคลารา, สหรัฐอเมริกา2–02–1โกปาอาเมริกาเซนเตนาริโอ514 พฤศจิกายน 2017สนามกีฬาครัสโนดาร์ ครัสโนดาร์, รัสเซีย1–02–4กระชับมิตร623 มีนาคม 2018สนามกีฬาซิตีออฟแมนเชสเตอร์ แมนเชสเตอร์, อังกฤษ1–02–0
เกียรติประวัติ
สโมสร
โบกายูนิออร์ส
โกปาลิเบร์ตาโดเรส: 2007
บาเลนเซีย
โกปาเดลเรย์: 2007–08
เซบิยา
ยูฟ่ายูโรปาลีก: 2013–14,2014–15, 2015–16, 2019–20
ทีมชาติ
อาร์เจนตินารุ่นอายุไม่เกิน 20 ปี
 ฟุตบอลโลกเยาวชนอายุไม่เกิน 20 ปี: 2007

อาร์เจนตินาชุดโอลิมปิก
 โอลิมปิกฤดูร้อน: 2008
รางวัลส่วนตัว
ทีมยอดเยี่ยมของยูฟ่ายูโรปาลีก: 2014–15, 2015–16, 2019–20
อ้างอิง

แหล่งข้อมูลอื่น

Internazionale official profile 

CiberChe stats and bio
Stats at Lega Serie A  

หมวดหมู่:บุคคลจากโรซาริโอ
หมวดหมู่:กองกลางฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นกลุบอัตเลติโกโบกายูนิออร์ส‎
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นอัตเลติโกเดมาดริด‎
หมวดหมู่:ผู้เล่นสโมสรฟุตบอลเซบิยา‎
หมวดหมู่:ผู้เล่นสโมสรฟุตบอลอัชชะบาบ (รียาด)‎
หมวดหมู่:ผู้เล่นในเซเรียอา‎
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในซาอุดีโปรเฟสชันนัลลีก